b'\n_START_ARTICLE_\nKislusis piengrybis\n_START_SECTION_\nBiologija\n_START_PARAGRAPH_\nAuga vasar\xc4\x85 ir ruden\xc4\xaf dr\xc4\x97gnuose eglynuose, mi\xc5\xa1riuose su egle mi\xc5\xa1kuose. Kepur\xc4\x97l\xc4\x97 geltonos spalvos, 6-14 cm skersmens, jauna gaubta, pusiau apvali, v\xc4\x97liau plok\xc5\xa1tesn\xc4\x97, su gauruotais nuleistais kra\xc5\xa1tais, slidi dr\xc4\x97gnu oru. Grybo kotas 5\xe2\x80\x9310 cm ilgio ir 1,5\xe2\x80\x933 cm storio, nus\xc4\x97tas duobut\xc4\x97mis. Vaisiak\xc5\xabnis nusida\xc5\xbeo melsva spalva perpjovus ar perlau\xc5\xbeus. Nuodingas._NEWLINE_Plinta ir dauginasi sporomis ir vegetatyvine grybiena. Fruktifikuoja rugpj\xc5\xab\xc4\x8dio\xe2\x80\x93spalio m\xc4\x97nesiais.\n_START_SECTION_\nPopuliacija Lietuvoje\n_START_PARAGRAPH_\nLietuvoje kislusis piengrybis nuo 1992 m. \xc4\xafra\xc5\xa1ytas \xc4\xaf Lietuvos raudon\xc4\x85j\xc4\x85 knyg\xc4\x85. Labai retas grybas, auga pavieniui. \xc5\xbdinoma 10 augavie\xc4\x8di\xc5\xb3.'